sasicodes/solvari-1 huggingface dataset:
கவிதை சிறுகதை திரைக்கதை என பல்வேறு தளங்களில் இயங்கி வரும் ஆத்மார்த்தியின் பிரத்யேக இணையதளத்திற்கு அன்புடன் வரவேற்கிறோம் புதிய முகம் இதழில் வெளியாகத் தொடங்கி இருக்கும் புதிய தொடர் இருப்பது கனவு இதன் முதல் அத்தியாயம் இங்கே தொலைதலும் தேடலும் காத்திருத்தலும் இடையிலான ஏமாற்றமும் பதற்றமும் வருத்தமும் ஊடலும் கூடலும் புரிதலும் பின் சேர்தலும் காதலுக்கு மாத்திரமா..?வாழ்க்கையின் இலக்கணமாகவும் இத்தனை சொற்களைச் சொல்லலாம் தானே..?கடைசியாக தொலைத்து விட்டுத் தேடியது எதை..?கவனிக்கவும்...யாரை எனக் கேட்கவில்லை.அது பெரிய சப்ஜெக்ட்.எந்தப் பொருளைத் தொலைத்து விட்டுத் தேடினோம் என்ற கேள்வி ஸ்வாரசியமானது மட்டும் அல்ல.நம் நினைவுகளின் ஒழுங்கற்ற வனத்தில் நுழைவதற்கான சாவியும் அந்தக் கேள்விதான்.நான் அடிக்கடி தொலைத்து விட்டுத் தேடுவது சாவிகளைத் தான்.இப்போது கார் சாவி.முன்பு டூவீலர் சாவி.அவ்வப்போது பீரோ சாவி.
?எனக்கு என் பதின்ம வயதில் ஒரு பெட்டி வழங்கப்பட்டது.வெளியூர்களில் விடுதியில் தங்க நேர்கிற மாணவர்கள் எடுத்த எடுப்பில் பெரியதோர் ட்ரங்க் பெட்டியை வீட்டிலிருந்து எடுத்துப் போவார்கள்.அது வருடத்திற்கொரு முறை தான் மறுபடி வீட்டுக்கு வரும்.மற்றபடி பயணங்களுக்கென்று வேறு சிறு பெட்டியோ அல்லது பையோ இருக்கும்.விடுதியில் இருத்தப் படும் பெட்டியின் சாவி தான் சின்னவர்களின் உலகத்திலிருந்து பெரியவர்களின் நிஜ உலகத்திற்கான முதற்கதவைத் திறந்து வைக்கும்.நான் வீட்டிலிருந்தே படித்து முடித்தேன் என்றாலும் கூட என் பதின்ம வயதில் எனக்கென்று அழுது அடம்பிடித்து ஒரு ட்ரங்க் பெட்டியை வாங்கிக் கொண்டேன்.தீபாவளி சமயத்தில் அம்மா தொண்ணூறு ரூபாய்க்கு அந்தப் பெட்டியை எனக்கு வாங்கித் தந்தாள்.அதன் மேற்புறங்கள் முதலில் நீல வர்ணம் பூசியதாய் இருந்தன.சில வருடங்களுக்குப் பிற்பாடு பெயிண்டரைக் கொண்டு பச்சை வண்ணம் மாற்றப் பட்டது.
அந்தப் பெட்டியை அத்தனை நேசித்தேன்.அது தான் என் வாழ்வின் முதல் செல்வந்தம் என நம்புகிறேன்.எனக்கென்று இத்தனை பெரிய பிரபஞ்சத்தில் சின்னதோர் இடமாக அந்தப் பெட்டியின் உட்புறம் இருந்தது.அதனுள் இருக்க வேண்டிய பொருட்களை நான் தேடித் தேடித் தேர்வெடுத்தேன்.சொல்லப் போனால் அந்த வயதில் எனக்கென்று பிரத்யேகமாய் ஒரு பெட்டிக்கான எந்தத் தேவையும் இருந்திடவில்லை.ஆனாலும் அந்தப் பெட்டியே எனக்கான ப்ரத்யேகமாகப் பொங்கி வழிந்தது.அதனுள் சின்னச் சின்ன பொம்மைகள் குட்டி நோட்டுக்கள் ஒரு பர்ஸ்.காசு போட ஒரு ப்ளாஸ்டிக் டப்பா பாட்டுப் புத்தகங்கள் ரஜினி படங்கள் பிக்ஃபன் ரன்கள் என்று அந்தக் காலத்தில் ஒரு பபுள்கம் வரும்.அதன் உட்புறம் சின்னத் தாளில் ஒரு ரன் இரண்டு ரன் நான்கு ரன் ஆறு ரன் விக்கெட் மற்றும் கேட்ச் ஆகியன பதிவிடப்பட்டு ஒவ்வொரு வீரரின் படங்களும் இருக்கும்.அதனை வெறித்தனமாக சேகரித்தவர்களில் நானும் ஒருவன்.என் உலகத்தில் அந்தச் சின்னத் தாட்களுக்குப் பெருமதிப்பு இருந்தது.
பொய்களும் கயமையும் சேர்ந்த பிற்பாடு தான் ஓருவனது வாழ்வின் ரகசியங்களும் உருவாகத் தொடங்குகின்றன.வயது அதற்கொரு பாலமாகிறது.குழந்தையின் கண்களல்ல பதின்ம வயதுக்காரனுக்கு இருப்பது.பதினைந்தாம் வயதில் காதலென்ற சொல் அத்தனைக் கிறக்கத்தைத் தந்தது.யாரையாவது காதலிக்க வேண்டிய நிர்ப்பந்தம் ஏற்பட்டது.எங்கள் பகுதியில்அடிக்கடிக் காண வாய்த்த ஒரு பெண்ணை அவளும் அப்போது என் போலவே பத்தாம் வகுப்பு படித்துக் கொண்டிருந்தவள் தான்.
என் ஒருதலைக் காதலியாக நியமித்துக் கொண்டேன்.என் காதலி என்று தூரத்தில் நிற்பவளை என் நெருக்கமான சினேகிதர்களிடம் சொல்லி மகிழ்ந்துகொண்டேன்.அப்படிச் சொல்கையிலேயே ஏதோ மொத்தக் காதலையும் வென்றெடுத்த சுகம் மேலோங்கிற்று.சொல்லிக்கொள்ள ஒருத்தி என்பது என் காதலின் குறைந்த பட்சத் தேவையாக இருந்ததே ஒழிய அவளை அணுகவோ என் காதலை அவளுக்குத் தெரிவிக்கவோ எனக்குள் தைரியமில்லை.அவள் என்ற ஒருத்திக்கு என்னைத் தெரியவே தெரியாது.
இந்த இடத்தில் என் பெட்டியினுடைய முக்கியத்துவம் அதிகரித்தது.இருக்காதா என்ன..?எனக்கென்று ஒரு டைரி.என் மனதை அழுத்தும் காதலைச் சொற்களின் வழியே காகிதத்தில் பெயர்த்து விடுவதற்கான லட்சியத்தை வரையறுத்தேன்.எழுதித் தள்ளினேன்.அவற்றைக் கவிதைகள் என்றும் அதற்குக் காரணத்தைக் காதலென்றும் நம்பினேன்.வயதின் கோளாறு தான் என்றாலும் கூட இயல்பான கிளர்ச்சியை எழுத்தென்னும் நுட்பக் கூடத்தில் மீண்டும் மீண்டும் கொண்டு சேர்த்தேன்.முந்தைய தினம் எழுதியது வரை அடிக்கடிப் புரட்டிப் படிப்பேன்.அப்போதெல்லாம் எனக்குள் ஒரு கற்கண்டுக் கட்டி உடைந்து தித்திக்கும்.என்னை நான் நேசிக்கத் தொடங்கியது அந்த டைரியின் வாயிலாகத் தான்.
அது வெறும் பூட்டு சாவி அல்ல.அந்தப் பெட்டியை ஒரு நகரம் போல் கற்பனை செய்வேன்.அது என் நகரம்.அங்கே நான் மட்டும் வாழ்வேன்.எனக்குப் ப்ரியமானவர்களும் என்னோடு அங்கே இருப்பார்கள் என்றாலும் அவர்கள் பொம்மைகளைப் போலத் தான் அதனுள் தோன்றினார்கள்.முழுமை வாய்க்கவியலாத அந்தரம் அந்த நகரம்.அதன் அத்தனை வீதிகளிலும் என் ப்ரியத்தை அதன் சொற்களை என் ரகசியங்கள் அனைத்தையும் கொட்டி வைத்திருந்தேன்.நான் மட்டுமே புழங்குகிற உப சௌகரியம் எப்போதும் என் பெட்டி குறித்த ஞாபகமாகவே இருந்தது.நான் விரும்பிய பெண்ணின் பெயரை ஒரு மறைவிடத்தில் எழுதி வைத்திருப்பேன்.பல வண்ணங்களில் அதனை ஒரு சிற்பம் போலவே கருதினேன்.இளையராஜா ரஜினிகாந்த் கபில்தேவ் எழுத்தாளர் சுஜாதா பாலகுமாரன் என்று பலரது புகைப்படங்களை அந்தப் பெட்டியின் உட்புறம் ஒட்டி வைத்திருப்பேன்.
என் பெட்டி நகரம் எனக்கு அத்தனை விசுவாசமாக இருந்தது.என் மீது பெரும் அன்போடு இருந்தது.எனக்கு அந்தப் பெட்டிக்குள் எந்த ஏமாற்றமும் இல்லை.புற உலகின் கண்களுக்குத் தெரியும் நான் என்ற ஒருவனை விரும்பவோ வெறுக்கவோ இல்லை.என் பெட்டிக்குள் இருக்கும் நான்.இங்கே சொல்ல வந்தது என் முதற்காதலை மாத்திரம் அல்ல.அந்தக் கதையின் முடிவு எளிதாக யூகிக்கக் கூடியது தான்.அந்தப் பெண்ணுக்கு என் காதலை எடுத்துச் சொல்ல அவளுக்கும் எனக்கும் தெரிந்த ஒரு பெண்ணை நான் அணுகியதிலிருந்து மிகச்சரியாக ஒரு மணி நேரத்தில் என் வீட்டாரால் நையப்புடைக்கப் பட்டேன்.என் காதல் தீர்ந்தது.
சொல்லப் போனால் அது காதல் அல்ல என்பதே நிஜம்.மாறாக என் ரகசியங்களை நான் கொட்டி வைப்பதற்கான முதல் இடமாக எனக்கு அந்தப் பெட்டி வாய்த்தது.இன்றைக்கு நான் வாழ்ந்து கொண்டிருப்பதும் அதே அந்தப் பெட்டியின் பெரிதுபடுத்தப் பட்ட ஒரு வாழ்வைத் தானோ என்று இன்னமும் யோசிக்கிறேன்.ஒன்று நிச்சயம்.என் எழுத்தின் ஆதி ஆரம்பம் அந்தக் காதலை ஒட்டி நான் கைப்பற்றிய டைரியின் காகிதங்கள் தான்.என் காதலை இறக்கி வைப்பதற்காக நான் கடிதம் ஒன்றை நாடாமல் எனக்கு நானே சொல்லிக்கொள்ளும் உள் ஆழ மொழியாகக் கவிதைகளைத் தேர்ந்தெடுத்ததில் இருந்து என் வாழ்வின் தீராப்ரியமாகப் பொங்கிப் பெருகிக் கொண்டே இருக்கிறது எழுத்தின் மீதான இச்சை.எந்தச் சொற்களை நான் நம்பினேனோ எந்த மொழியின் மடியில் நான் புதைந்து கதறினேனோ அந்தச் சொற்களும் மொழியும் என்ன ஆரத் தழுவிக் கொண்டன.கைவிடத் தெரியாத தெய்வமொன்றின் மெய்மை போலாகி என்னுள் கலந்தன.
எந்தப் பெட்டிக்குள் என் காதல் கவிதைகளை எழுதி வைத்த டைரியை இருத்தி அதனை ரகசியமாய்க் காவற்காக்க அதற்கொரு பூட்டும் இட்டுச் சாவியை கணப்போதும் பிரியாது திரிந்தேனோ என் கண் முன்னால் அந்தச் சாவிக்கான தேவை அழிவதைப் பார்த்தேன்.அதன் பூட்டு என் காதலின் முடிவைப்போலவே உருகி என் அறையெங்கும் வழிந்தோடியது.இனி அதனைப் பூட்டத் தேவையில்லை என்ற நிஜம் என் காதலின் தோல்வியை விடவும் மனதைக் கனக்கச் செய்து என்னைத் துண்டந்துண்டமாக உடைத்தெறிந்தது.
?எத்தனை ரகசியங்களுக்கு அந்தப் பெட்டி சாட்சியமாக இருந்திருக்கிறது..?என் பதினமத்தின் குருகுல வரிசையில் அந்தப் பெட்டி நகரத்தையும் சொல்ல வேண்டும்.காலம் மாறும் பொழுது உடன் சேர்ந்தபடி மெல்ல என் ரசனைகளும் மாறின.காதல் மீதும் வாழ்க்கை மீதுமான புரிதல்கள் மாற்றியமைக்கப் பட்டன.நான் கல்லூரியில் படிக்கத் தொடங்கினேன்.பெரியவர்களின் உலகத்தில் கவனிக்கப்படுகிற ஒருவனானேன்.எனக்கு என் வீட்டில் வழங்கப்பட்ட இடமும் சற்று அதிகரிக்கப் பட்டு ஒரு பெரிய அலமாரி எனக்கே எனக்கென்று கிடைத்திருந்தது.அதன் கீழ்த்தளத்தில் அந்தப் பெட்டியும் வெகு அந்தஸ்தோடு வீற்றிருந்தது.
ஒரு நாள் என் அக்கா தனது சான்றிதழ்களை எல்லாம் மர பீரோவில் வைப்பதற்கான இடத்தை வெகு சிரமத்தோடு தேடிக் கொண்டிருந்தாள்.அவளிடம் நான் வேணும்னா என் பெட்டில வெச்சிக்கிறியாக்கா.?
அன்றைக்கு நான் தூங்கி விட்டேன் என நினைத்து என் அம்மாவிடம் அக்கா சொன்னாள்.தம்பி பெரியவனாயிட்டான்மா.அவன் பெட்டியை எனக்குத் தந்துட்டான்னா பார்த்துக்கயேன்...என்று.எனக்குள் ஏதோ திருப்தியாக இருந்தது.வெகு நேரத்துக்குப் புரண்டு கூடப் படுக்காமல் அப்படியே இருந்தேன்.சாலச்சுகம்.
ஒவ்வொரு ஊரிலும் பூட்டு ரிப்பேர்க்காரர்கள் இருப்பார்கள்.சாவி தொலைந்து போனால் பூட்டின் உள்ளளவை கொண்டும் சாவி செய்வார்கள்.ஒரே ஒரு சாவி இருந்தால் அதற்கான உடன்போலிகளையும் தயாரித்துத் தருவார்கள்.அப்படியான ஒருவரை முதன் முதலில் மதுரை தமிழ்ச்சங்கம் அருகே சந்தித்தேன்.அலட்சியமாகத் ஒரு சாவியை ரம்பத்தால் அறுத்து அறுத்து தயார் செய்துகொண்டிருந்தார்.
என் இரு சக்கர வாகன சாவிக்கான டூப்ளிகேட் செய்வதற்காக கொடுத்தேன்.அரை அவர்ல வாங்க என்றார்.நீங்க தப்பா நினைக்கலைன்னா இருந்தே வாங்கிட்டு போயிர்றேன் என்றேன்.அதற்கும் அலட்சியம் தான்.சரி என்றாற் போல் பார்த்துவிட்டு தான் தயாரித்துக் கொண்டிருந்த சாவிக்குத் திரும்பினார்.
ஒரு கேள்வியை சட்டென்று கேட்டுவிட்டு நான் சற்றுத் தயங்கினேன்.கேட்டிருக்கக் கூடாதோ என்று.ஆனாலும் அவர் அதை லேசான சிரிப்புடனே எடுத்துக் கொண்டார்.
யார் கேட்டாலும் சாவி செஞ்சு குடுத்திருவீங்களா..?ஒருவேளை கெட்ட நோக்கத்துக்காக யாராச்சும் அணுகினா என்ன பண்ணுவீங்க என்றேன்.அவர் சிரிப்பு மாறாமல் அப்படி ஆளுகளை கிட்டத்லயே சேக்குறதில்லை.ஒண்ணு ரெண்டு பேர் வந்தாலும் முடியாது கஸ்டமான சாவின்னு சொல்லி கத்திரிச்சி அனுப்பிருவேன் என்றார்.
ம்ப்ச்....மனுஷனும் பூட்டும் ஒண்ணு தான் தம்பி..ஒவ்வொருத்தன் மனசைத் திறக்குறதும் ஒரு சாவியோட வேலை தான்..கொத்துச் சாவியே எங்கிட்டே இருக்கு.ஒண்ணும் பிரச்சினையில்லை என்றார்.
தொடர்ந்து மனிதர்களைக் கையாண்ட பிற்பாடு தோன்றுகிற ஒளி அந்த மானுடரின் முகத்தில் தெறித்தது.நான் வணங்கியபடியே எனக்கான சாவியைப் பெற்றுக் கொண்டு கிளம்பினேன்.மானுடம் பழுத்தலும் மேதமை தானே..?
உலகில் எஞ்சியிருக்கும் மதங்கள் நம்பிக்கைகள் குறித்த முழுமையான திரட்டாக இந்தப் புத்தகத்தைச் சொல்ல முடியும்.இதன் வேறு இரு சிறப்புகள் இதன் எளிமையும் இதற்கான கட்டுரைகளைத் தந்தவர்களின் உழைப்பையும் சொல்லலாம்.நிகோலஸ் ஜெர்னோவ் எட்வர்ட் கோன்ஸ் ஏசி க்ரஹாம் ழிவி வெர்ப்லாவ்ஸ்கி உள்ளிட்ட பலரின் கட்டுரைகள் இடம்பெற்றிருக்கிறது.
தினமும் ஒரு அலுவலகத்துக்கு வரும் தினுசில் அப்போதெல்லாம் ஃபேஸ்புக்கினுள் வருவதும் அங்கேயே தினமும் எதையாவது எழுதி அதற்கான லைக்ஸ் அண்ட் கமெண்ட்ஸ் என்னவாக இருக்கிறது என்பதைப் பார்த்தபடியே யாருடனாவது இன்பாக்ஸில் ச்சாட் செய்தபடி பொழுது கழியும்.உண்மையில் தொழிலை மூடி விட்டு வேலை ஏதும் இல்லாத ஒருவனாய் நானும் என் புத்தகங்கள் நிரம்பிய அறையுமாய் இருக்க நேர்ந்த எனக்கு முகப்புத்தகமும் இணையமும் வேறு வழியே இல்லாத ஒற்றைச் சாலையாக விரிந்தது.வெறி கொண்டு எழுதுவதே வேலை ஆயிற்று.என் ஆரம்பங்கள் பலவற்றை கண்டித்துக் கட்டமைத்துக் குறி சொல்லி கேள்வி கேட்டு வழிநடத்தி வடிவமைத்து எல்லாமுமாய் இருந்த ஒருவன் குமரகுருபரன்.இந்த வாக்கியத்தை அவன் இருக்கும் வரை என்னால் சொல்லி இருக்கவே முடியாது.அவன் அனுமதிக்கவில்லை.
என் வாசிப்பிற்கு வெளியே இருக்கும் அணுக்கமான இன்னொரு உலகத்தைத் திறந்து எனக்குள் சர்வதேச இசையை புகுத்தி என்னை வேறோருவனாக்கியவன் குமரன்.எழுத்தின் ஒவ்வொரு சந்தோஷத்தையும் மற்றும் தடுக்கி விழும் தடைகளையும் உடனே ஓடோடிச் சென்று அவனிடம் மாத்திரமே கொட்டுவேன்.அப்போதெல்லாம் என்னை ஆற்றுப்படுத்துவான்.முடியாத பட்சத்தில் அவன் சொல்லும் வாக்கியம் எங்கிட்ட சொல்லிட்டேல்லடே...விட்று என்பான்.எனக்குத் தீர்வுகளைத் தாண்டிய பலமாக ஒரு நிம்மதியின் மானுட உருவமாக இருந்தவன் குமரன் தான்.
எத்தனை சண்டைகள் இட்டிருப்போம் என்று கணக்கே இல்லை.எதற்கெல்லாம் கோபம் வரும் என்றே தெரியாது.வார்த்தைகளுக்கு அப்பாற்பட்ட ஒரு அன்பின் வாசனையாக அன்பின் முழுமையான நீர்மமாக அன்பின் உடைக்கமுடியாத அணுத்தெறலாக அவனை நான் உணர்ந்திருக்கிறேன்.சண்டைகளின் முடிவில் என்னை அவன் அழைக்கும் முன்பே நானாக ஓடோடிச் சென்று அவனிடம் மறுபடி சரணடைவேன்.அதற்காக பெரிதும் அதிர்வான்.நீயும் எங்கிட்டே கோபப்படு மாப்ளே...ஏன் என்னைப் பெருசா நினைக்கிறே என்று முப்பது நாட்கள் முன்னால் வரைக்கும் அடிக்கடி கேட்டுக் கொண்டே இருப்பான்.
குமரனுக்கும் எனக்கும் கால அளவில் பெரிய பிளவுக்குப் பின் மதுரைக்கு அவனொரு கூட்டத்தில் பங்கேற்கிறான் என்று அறிந்த மாத்திரத்தில் அந்தக் கூட்டத்துக்குச் சென்று அவனை முதன்முறை பார்த்தேன்.அதுவரைக்கும் எத்தனையோ முறைகள் அவன் அழைத்த போதும் நானாக அவனைச் சென்று பார்த்ததில்லை.அது அவனுக்குப் பெரிய குறை.என்னைத் தேடி வராதவன் நீ என்று அடிக்கடித் திட்டுவான்.அவன் வீட்டுக்குச் சற்றே அருகாமை தூரத்தில் ஒரு கொசுக்கடி லாட்ஜில் வழக்கமாக நான் அறை எடுத்துத் தங்குகிறேன் என்று தெரிந்த போது மிகவும் வருந்தினான்.நீ ஏன் மாப்ளே கஷ்டப்படணும்..?நம்ம வீடு இருக்குல்லடே..என்பான்.நம்ம வீடு நம்ம கார் என்ற சொற்களை மகா நகரத்தில் சொல்வதை நிறுத்தாத ஒருவனாகத் தான் குமரன் இறுதி வரைக்கும் இருந்தான்.விருந்து உபசாரத்தில் அவன் ஒரு பேரரசன்.
குமரனுக்கும் எனக்கும் கடந்த ஒரு வருடமாக சினேகம் பெரிதும் இறுக்கமானது.சென்றாண்டு மழைகளுக்கு முந்தைய மாதமொன்றில் மனுஷ்யபுத்திரனை பிடிக்குமா என்னைப் பிடிக்குமா என்று என்னிடம் கேட்டான்.அதற்கு நான் என்னிடம் மனுஷ் இதே கேள்வியைக் கேட்டால் கூட உன்னைத் தான் சொல்வேன்.ஏன் என்று தெரியாது ஒரு சிட்டிகை உன்னைத் தான் கூடப் பிடிக்கும் என்று சொன்ன போது குரல் நெகிழ்ந்து மாப்ளே நீ யார்டே...மதுரைக்காரங்கிய மனசே தனிடே...என்று சிரித்துக் கொண்டான்.உடனே மனுஷ்யபுத்திரனின் கவிதைகள் குறித்து பேச்சு வந்தபோது அவரது நீராலானது தொகுப்பில் இருந்து ஒரு கவிதையை அப்படியே சொன்னான்.நான் லேசாக அதிர்ந்தேன்.இத்தனை ப்ரியமான மனிதனை ஏன் இத்தனை விலகி இருக்கிறாய் எனக் கேட்டேன்.வேணாம் மாப்ளே..அந்தாளுக்கும் நமக்கும் ஒத்து வராது என்று ஃபோனை வைத்துவிட்டான்.
பிறிதொரு நாள் ஏதோ பேசிக்கொண்டிருக்கும் போது மனுஷ்யபுத்திரனது சமீபத்திய கவிதைகளில் ஒன்றை அவனுக்கு அனுப்பினேன்.இது எந்த மாத இதழில் வந்தது எனக் கேட்டான்.அடுத்த இதழில் வரப்போவது என்றேன்.மனுஷ்யபுத்திரன் எனக்கு இன்பாக்ஸில் எப்போதாவது அவர் எழுதியவுடன் கவிதையை அனுப்புவார் அப்படி அனுப்பியது என்றேன்.அந்தக் கவிதையை வெகுவாக சிலாகித்துவிட்டு என்னிடம் ஒரு வார்த்தை சொன்னான்.மனுஷ்யபுத்திரன் கவிதையை மத்தவங்களுக்கு முன்னாடியே நீ படிச்சிடுறியா வோய்...?பெரிய ஆளுதாம்டே நீ..என்று நான் கண் மல்க சிரித்து விட்டு நானாவது தெரிஞ்சு படிச்சேன்.நீ அவருக்கே தெரியாமப் படிச்சிட்டியே மாமாஎன்றேன்.
இன்னும் கொஞ்ச நாட்கள் கழித்து தனது முதல் தொகுப்பிற்கு ராஜமார்த்தாண்டன் விருதை மறுத்துவிட்ட பிற்பாடு அடுத்த தொகுப்பை எந்தப் பதிப்பகத்தில் கொண்டு வரலாம் என்று பேசிக்கொண்டிருந்த போது நான் கேட்டேன்.நீ தருவதாக இருந்தால் உயிர்மையில் கொண்டுவரலாம் என்றேன்.
ஒரு நிமிட யோசனைக்குப் பிறகு மனுஷ்யபுத்திரனுக்கு என் கவிதைகளை அனுப்பி வை.அவருக்கு ஏற்பாயிருந்தால் உயிர்மையில் வரட்டும்.இல்லாவிட்டால் நாம் பார்த்துக் கொள்ளலாம்.அவரை எந்த விதத்திலும் நிர்ப்பந்திக்கக் கூடாது நாம் என்று சொல்லி எனக்கு அவனது அதுவரையிலான கவிதைகளை அனுப்பினான்.
அதனைப் படிப்பதற்கு நான் எடுத்துக் கொண்ட இரண்டு முழு தினங்களில் தமிழின் நவீன கவிதைப் போக்கில் இது வேறோரு திறப்பைக் கொண்டு வருகிறது என்று நம்பினேன்.என் அதிர்வு குறையாமல் மனுஷ்யபுத்திரனிடம் செல்பேசியில் நண்பன் குமரனின் கவிதைகளை உங்களுக்கு அனுப்பட்டுமா..?எனக் கேட்டேன்.ஒரு வினாடி கூட தாமதிக்காமல் அவர் அனுப்புங்க ரவி...கொண்டு வந்திடலாம் என்றார்.
என் கவிதைகளைக் கவிஞர் படிச்சிட்டு என்ன சொன்னார் எனக் கேட்டுக் கொண்டே இருந்தான்.அப்போது அரசியல் மேடைகளில் வெகு பரபரப்பாக அலைச்சலில் இருந்த மனுஷ்யபுத்திரன் அன்றிலிருந்து மூன்றாவது நாள் இரவு பேசும் போது என்னிடம் சொன்னார்.தமிழின் மிக முக்கியமான எழுத்தாளன் இவன்.நிச்சயம் மாயங்களைச் செய்வான்.மிக முக்கியமான படைப்பு இது என்றார்.பெருங்கவி என்பதைத் தாண்டி மனுஷ்யபுத்திரன் தன் மனதின் ஆழத்திலிருந்து புதிய எழுத்தாளர்களைப் பாராட்டுவதைப் பலமுறை உணர்ந்திருக்கிறேன்.அன்றைக்கு நெகிழ்ந்தேன்.
முதன்முறை மனுஷ்யபுத்திரனை சந்தித்து விட்டு வந்து குமரன் என்னிடம் ஒரு குழந்தையைப் போல என்னை நடத்த விரும்பினார் கவிஞர்.எனக்கு முன்பிலாத நிம்மதியை உணரச்செய்தார் என்றான்.
என் வாழ்க்கையில் எனக்கொரு நண்பனை அறிமுகம் செய்தவர்கள் மிகக் குறைவு.வெகு நாட்களுக்குப் பின் முதல் சந்திப்பிலேயே ஒரு நண்பனை அடைவதாக உணர்கிறேன்.குமரன் என் வாழ்க்கையின் முக்கியமான நண்பனாக இருக்கத் தொடங்குகிறான் என்று மனுஷ்யபுத்திரன் சொன்னார்.
மனுஷ்யபுத்திரனுக்கும் எனக்கும் இதுவரை எத்தனையோ பிணக்குகள் வரும்.அதுவாகத் தீரும்.என் வாழ்க்கையில் நான் தவிர்க்க முடியாத ஆசான்களில் மனுஷ்யபுத்திரன் முதன்மையானவர்.ஆனாலும் அவர் மீதான என் வருத்தங்களையும் ஏன் கோபங்களையும் கூடக் குமரனிடம் கொட்ட முடிந்தது.குமரன் எங்கள் இருவருக்காகவும் இருவரிடமும் அடிக்கடிப் பேசினான்.நாங்கள் அவன் வந்த பிறகு ஒரே ஒரு முறை சுகமாக சண்டையிட்டதை இங்கே நினைத்துக் கொள்கிறேன்.
மழை வெள்ள காலத்தில் சென்னையின் சாலைகள் துண்டிக்கப்பட்டன.குமரன் தன் அன்பால் மனுஷ்யபுத்திரனை தன்னால் இயன்ற அளவு எந்தப் பொருளும் கிட்டாமல் அவர் வாடிவிடக் கூடாது என்பதில் உறுதியாக இருந்தான்.என்னை நீ கேட்டியா கவிஞருக்கு என்ன வேணும்னு கேட்டியா..?எதாச்சும் சொன்னா உடனே எனக்கு சொல்லணும் தெரியுமா என்று அடிக்கடி நினைவூட்டிய வண்ணம் இருந்தான்.
குமரனின் புத்தக வெளியீடு காலத்தில் என்ன மெனு யார் யாரை அழைப்பது என்பதெல்லாவற்றையும் ஒரு நாளைக்கு மூன்று மெயில்கள் எனக்கு வரும்.அவற்றிலெல்லாம் அன்பும் கண்டிப்பும் அன்பும் கோபமும் அன்பும் தித்திப்பும் என்றெல்லாம் ஒப்பமிடுவான்.அந்த விழாவின் போது குமரன் பெரிதும் நெகிழ்திருந்தான்.அத்தனை சந்தோஷமாக அவனைப் பார்த்து விடையளித்துத் திரும்பினேன்.
அதன் பிற்பாடு முருகேசபாண்டியன் மகள் திருமணத்துக்கு வந்த போது அவனை மண்டப வாயிலில் சந்தித்தேன்.பத்து நிமிடங்களுக்குக் குறைவாகப் பேசிக் கொண்டிருந்தோம்.ஊருக்குச் சென்ற பிறகும் தினமும் இல்லாவிட்டால் இரண்டு நாட்களுக்கு ஒரு தடவை என்னிடம் ஃபோனில் பேசிவிடுவான்.குமரனுக்கும் எனக்குமான உரையாடல்கள் எந்தவிதமான சந்தேகங்களோ அல்லது கட்டுப்பாடுகளோ இல்லாதவை என்பதால் நாங்கள் பேசத் துவங்கும் போது மாப்ளே பிசியா இருக்கியா எனக் கேட்பான்.ஆமாம் என்றால் உடனே வைத்து விடுவான்.பெரும்பாலும் ஆமாம் என்றாலும் அதை சொல்ல மாட்டேன் நான்.நேரம் பார்ப்பதில்லை நாங்கள்.எல்லா நேரமும் பேசிக்கொண்டே இருந்திருக்கிறோம்.
ஒரு குழந்தையைப் போன்ற மனதும் அறிவும் சேர்வது அபூர்வம்.அது குமரனுடைய செல்வந்தம்.அவனது ஆளுமையும் கம்பீரமும் தாண்டி எல்லோரும் இன்புற்றுக் கொண்டாடிக் கொண்டே இருக்க விரும்புகிற மனது அவனுடையது.என் வாழ்க்கையின் பல நண்பர்களை அவனுக்குத் தெரியும்.அவனுடைய உலகத்தின் பெரும்பாலானவர்களை எனக்குத் தெரியாது.என்னை செதுக்கியவன் குமரன்..எனக்குக் கிடைத்த ஆசிரியர்களில் அவன் பேசினால் எதையுமே கேட்கவேண்டும் பின்பற்ற வேண்டும் என்று தோன்றுமே ஒழிய ஒரு விழுக்காடு கூட மீறிப் புறந்தள்ளியதில்லை.எழுத்தைத் தாண்டி என் ரசனையை உயரச்செய்த மேதை என் குமரன்.
குமரன் இறப்பதற்கு முந்தைய தினம் சரியாக ஒன்றே முக்கால் மணி நேரங்கள் என்னோடு பேசிக்கொண்டே இருந்தான்.ஜெயமோகன் மீதான காதல் சாரு மீதான பற்று மனுஷ்யபுத்திரனுடனான நட்பு தொடங்கி தேவேந்திரபூபதிக்கும் தனக்குமான பிணைப்பு மதுரை அருணாச்சலம் போன்ற நண்பர்களுடைய அன்பு என கோர்வையாகப் பலரைப் பற்றியும் பேசியபடி இருந்தான்.
இயல் விருது பெற்றதற்காக அவனுக்கு ஒரு பாராட்டுவிழாவை மதுரையில் ஏற்பாடு செய்யப் போவதாகச் சொன்னேன்.வேணாம்டே...மாப்ளே..என்னைய விடு..மகாபாரதத்தை ஜெமோ எழுதிட்டு வர்றார்டே...அது எவ்ளோ பெரிய வொர்க்..?அவருக்கான ஒரு விழாவை மதுரையில வை..எனக்கெதுக்குடே விழா..?என்றான்.ஜெமோவுக்கு விழா வைப்போம்.உனக்கு ஒரு விழா வைக்கக் கூடாதா என்றேன்.
என்னைய விடுடே மாப்ளே...செய்றதுக்குப் பல வேலை இருக்குல்லடே...அதைப் பார்த்தா பத்தாது..?என்றவன் வழக்கம் போல் இன்னும் பலதை பலரை பேசி விட்டு சரிடே...பத்தே காலுக்கு பஸ்.இன்னம் ஒன் அவர் இருக்கு.என்றான்.
பென்ஸ் பஸ்..செமி ஸ்லீப்பர் ஒரு சின்ன ஷேக் கூட இருக்காது.காலை ஆறு மணிக்குக் கோயம்பேடு போய்விடுவேன் என்றெல்லாம் சொல்லி விட்டு வைத்தான்.அவ்வளவு தான் சொன்னான்.அதற்கு மேல் ஒரு வார்த்தை கூடச் சொல்லவில்லை.வழக்கமாக ஊரிலிருந்து கிளம்பும் போது போனை வைக்கும் போது ஒரு வார்த்தை சொல்வான்.நாளைக்கு ரீச் ஆயிட்டு கூப்டுறேண்டே...என்று.இந்த முறை சொல்லவில்லை.வைத்த உடனேயே தோன்றியது.திரும்ப ஃபோன் செய்து நானாக நாளை ரீச் ஆயிட்டு கூப்டு மாமா என்று சொல்லி விட்டு வைக்கலாமா என்று.
குமரகுருபரன் வாழ்க்கையைக் கொண்டாட்டமாக மாற்றிக் கொண்டவன்.அவனுடைய வழி எத்தகையது என்பதைத் தாண்டி அவனது மொழி அன்பாலானது.அவன் மிக மெல்லிய மனதாலான மனிதன்.இத்தனை பாதியில் இத்தனை முழுமையாக வாழ்ந்து மரிப்பது எல்லோர்க்கும் வாய்க்காது.என் குமரன் முழுமையாக வாழ்ந்தவன்.
என் அன்புக்குரியவனே...குருவாகவும் கிடைத்த நன்நண்பனே...குமார்..என் அன்பு மாமா...ஞாபகத்தில் வாழ்கிறாயடா...எப்போதும் வாழ்வாயடா...உன் குரல் ஒலித்துக் கொண்டே இருக்கிறதடா என் ப்ரியமான நண்பனே...லவ் யூ குமரா...லவ் யூ மாமா...
தீவண்டி பாப் கார்ன் போன்ற மலையாளப் படங்களில் நடித்து கவனம்பெற்று கோலிவுட்டுக்கு வந்த சம்யுக்தா மேனனும் களரியில் இணைந்தாலும் அவர் கதாநாயகியாக நடிக்காமல் கதாநாயகனுக்கு சகோதரியாகவே அந்த திரைப்படத்தினில் நடித்தார்.
குறிப்பாக துல்கர் சல்மான் நடிக்கும் ஒரு யமந்தன் பிரேம கதா எனும் படத்தில் நடிக்கும் அவர் தற்போது நடிகர் ஆசிஃப் அலி நடிக்கும் அண்டர்வேர்ல்டு எனும் படத்திலும் இணைந்துள்ளார்.
காரணம் ஈ அடுத்த காலத்து லெஃப்ட் ரைட் லெஃப்ட் போன்ற படங்களை இயக்கியதுடன் தனது நேர்த்தியான எடிட்டிங்கிற்காக அதிகம் பேசப்படும் அருண் குமார் அரவிந்த் இதை இயக்குவதால்தான்.
இந்தப் படத்தில் ஃபர்ஹான் ஃபாசிலும் முக்கியக் கதாபாத்திரத்தில் நடிப்பது படத்தின் மேல் கூடுதல் எதிர்பார்ப்பை ஏற்படுத்தியுள்ளது.
துல்கர் சல்மானுடன் நடிக்கும் படமும் இந்த அண்டர்வேர்ல்டு படமும் வெற்றிபெறும் பட்சத்தில் அதைக் கணக்கில்கொண்டு சம்யுக்தா மேனனை மீண்டும் கோலிவுட்டுக்கு இழுத்துவந்துவிடுவார்கள் என எதிர்பார்க்கப்படுகிறது.
ராயல் என்ஃபீல்ட் காண்டினெண்டல் ஆன் ரோடு விலை ஷோரூம் விலை மற்றும் தொழில்நுட்ப விவரங்கள் மௌவல் ஆட்டோ செய்திகள் மௌவல் தளத்திற்கு அன்புடன் வரவேற்கிறோம்.
உலகக்கோப்பை கால்பந்து இன்று தொடங்கும் காலிறுதி ஆட்டங்கள் ரஷ்யாவில் தற்போது கால்பந்து உலகக்கோப்பைத் தொடர் நடைபெற்றுவருகிறது.
காலிறுதித் தொடரை நடத்தும் ரஷ்யா உருகுவே பிரான்ஸ் பிரேஸில் பெல்ஜியம் சுவீடன் இங்கிலாந்து குரோசியா ஆகிய அணிகள் தகுதிபெற்றன.
மத்திய அரசின் உத்தரவைத் தொடர்ந்து தமிழக ஆளுநரின் காரில் பதிவு எண் பொருத்தப்பட்டது குடியரசுத்தலைவர் துணை குடியரசுத்தலைவர் ஆளுநர்கள் வெளியுறவுத் துறை அமைச்சரக வாகனங்கள் மோட்டார் வாகன சட்டப்படி பதிவுசெய்யப்படுவதில்லை.
அந்த வாகனங்களில் பதிவெண்கள் வெளியே தெரியும்படி நெம்பர் பிளேட்டுகளைப் பொருத்த வேண்டும் என புது டெல்லியைச் சேர்ந்த தன்னார்வத் தொண்டு நிறுவனம் டெல்லி உயர் நீதிமன்றத்தில் பொது நல வழக்குத் தொடர்ந்திருந்தது.
இந்த வழக்கில் வெளியுறவுத்துறை தாக்கல்செய்த பதில் மனுவில் குடியரசுத்தலைவர் துணை குடியரசுத்தலைவர் ஆளுநர் கார்களின் எண்கள் வெளியில் தெரியும்படி வாகனங்களில் வைக்க அறிவுறுத்தப்படுள்ளது என்று தெரிவித்தார்கள்.
இதையடுத்து மத்திய அரசின் சார்பில் குடியரசுத்தலைவர் மற்றும் துணை குடியரசுத்தலைவர் ஆளுநர் ஆகியோர் பயன்படுத்தும் கார்களின் பதிவுஎண்கள் கண்ணுக்குத் தெரியும்படி வைக்க வேண்டும் என்று மத்திய அரசு அறிவித்துள்ளது.
புங்குடுதீவு சுவிஸ் ஒன்றியத்தால் ஆரம்பிக்கப்பட்ட புங்குடுதீவு கரந்தெளி நுணுக்கல் கிணறுகளின் புனரமைப்பு.. படங்கள் வீடியோ .
நாடாளுமன்றத் தேர்தலுக்கான பிரச்சாரத்தை உத்தரபிரதேசத்தில் நேற்று வெள்ளிக்கிழமை ஆரம்பித்த பிரதமர் நரேந்திர மோடி முஸ்லிம் ஆண்களுக்காக மட்டும் காங்கிரஸ் கட்சி நடத்தப்படுகிறதா?
மீண்டும் வெற்றிபெற்றால் இந்தியா இந்து பாகிஸ்தானாக மாறும் சசி தரூர் நாடாளுமன்றம் மற்றும் சட்டசபைகளுக்கு ஒரே நேரத்தில் தேர்தல் நடத்துவது தொடர்பான பரிந்துரைக்கு தி.மு.க.
சிங்கள மக்கள் மத்தியில் இருக்கின்ற தப்பபிப்பிராயங்கள் எல்லாம் நீக்கப்பட்டால் மட்டும் தான் நீடித்து நிலைத்து நிற்கும் அரசியல் தீர்வைப் பெற முடியும் என கிழக்கு மாகாண முன்னாள் அமைச்சர் கிருஸ்ணபிள்ளை துரைராசசிங்கம் தெரிவித்துள்ளார்.
சந்தர்ப்பத்திற்கு ஏற்ற விதத்தில் பெயரை மாற்றிக் கொள்ள வேண்டி இருந்தாலும் தமிழரசுக் கட்சி என்ற அத்திவாரத்தில் தான் அவை இருந்தன.
சிங்கள மக்களுக்கு அநீதி நடந்தாலும் முஸ்லிம் மக்களுக்கு அநீதி நடந்தாலும் முதற் குரலாக தமிழரசுக் கட்சி அல்லது தமிழரசுக் கட்சியின் தலைவர்களின் குரல்கள் தான் வந்ததை நாங்கள் காண்கின்றோம்.
அந்தவிதத்தில் வடக்குக்கு ஒரு சபை கிழக்கிற்கு இரண்டு அல்லது இரண்டுக்கு மேற்பட்ட சபை என்று மிக அழுத்தம் திருத்தமாகத் தந்தை செல்வா கூறிய கொள்கைதான் தமிழரசுக் கட்சியின் கொள்கை.
மற்றவர்களைச் சேர்த்துக் கொண்டுதான் உள்ளூராட்சி சபைகளில் ஆட்சியமைக்க வேண்டி இருக்கின்றது அவ்வாறு இருக்கும் போது எங்களுக்குள் இருப்பவர்களுக்குள்ளேயே தலைவர்களுக்கு போட்டி வருகின்றது.
ஒரு அரசியல் கட்சியின் வெற்றி என்பது ஒரு செய்தியை எதிரிலுள்ளவர்களும் நியாயம் என்று கருதி அவர்களும் அதை எடுத்துக் கொண்டு செல்வதிலே தான் இருக்கும்.
தற்போது இருக்கின்ற தலைவர் சம்பந்தனும் இதையே விரும்புகின்றார் யோகேஸ்வரன் தமிழ் மண்ணுக்கு பெருமை சேர்ந்த மாணவர்களுக்கு யோகேஸ்வரன் எம்.பி வாழ்த்து
நம்ம உயிர் அவங்க... நாமளே புறக்கணிச்சா எங்க போவாங்க சிறப்புக் குழந்தையின் தாய் தீபா ஒரு பெண் கருவுறும்போதே தன் குழந்தையைப் பற்றி நிறைய கனவுகளோடு இருப்பாள்.
ஆனால் இந்தச் சிறப்புக் குழந்தைகளின் தூய அன்புக்கு முன்னால் எல்லா வலிகளும் தோற்றுப்போகும் என மென்மையாகப் பேச ஆரம்பிக்கிறார் தீபா.
படிப்பை ஏற்றுக்கொள்ளவே முடியாத குழந்தைகளுக்கு பேக்கரி பேப்பர் பை தயாரிப்பு டேட்டா என்ட்ரி போன்ற தொழிற்கல்வியைக் கற்றுக்கொடுக்கிறோம்.
உத்தரப்பிரதேச மாநிலத்தில் பராமரிப்பில்லாத சேதமடைந்த பள்ளிப் பேருந்தில் இருந்து விழுந்து ஆறாம் வகுப்பு மாணவன் பலியான சம்பவம் பெரும் அதிர்ச்சியை ஏற்படுத்தியுள்ளது.
இந்தச் சம்பவத்திற்குப் பின்னரே தமிழ்நாடு முழுவதும் உள்ள பள்ளிக்கூட பேருந்துகளை வட்டாரப் போக்குவரத்து அலுவலர்கள் ஆண்டுதோறும் ஆய்வு செய்ய வேண்டும் என்ற உத்தரவு கட்டாயமாக்கப்பட்டது.
பேருந்தில் இருந்து இறங்க முற்பட்டபோது பேருந்து தளத்தில் சேதமடைந்த பகுதி வழியாக கீழே விழுந்ததில் பின் சக்கரம் சிறுவன் மீது ஏறி பரிதாபமாக உயிரிழந்தான்.
பள்ளி நிர்வாகம் அந்தப் பேருந்தை சரிவரப் பராமரிக்காமல் அலட்சியமாக இருந்ததே விபத்துக்குக் காரணம் என்று முதற்கட்ட விசாரணையில் தெரிய வந்துள்ளது.
இதுபற்றி கேராகர் காவல்நிலைய அதிகாரி நரேந்திர சர்மா கூறுகையில் பேருந்தின் பின்பக்க சக்கரம் சிறுவன் மீது ஏறியதில் அவன் இறந்தான்.
பேருந்தில் இருந்து விழுந்து சிறுவன் ஆதித்யா பலியான சம்பவத்தைத் தொடர்ந்து கேராகர் பகுதியில் மக்கள் ஆத்திரமடைந்து சாலை மறியலில் ஈடுபட்டனர்.
ஆண்டுதோறும் கல்விக்கட்டணத்துடன் பேருந்து போக்குவரத்துக்காக குறிப்பிட்ட தொகையை வசூலிக்கும் பள்ளி கல்லூரி நிர்வாகங்கள் மாணவமாணவிகளின் உயிர் சம்பந்தப்பட்ட விவகாரத்திலும் பேருந்துகளைப் பராமரிக்கும் விஷயத்திலும் உரிய கவனம் செலுத்தாமல் மெத்தனம் காட்டுவதாலேயே இதுபோன்ற உயிர்ப்பலிகள் நடைபெறுகின்றன.
தமிழகத்தில் ஆட்சியை கலைக்க வேண்டும் தமிழருவி மணியன் தமிழகத்தில் ஆட்சியைக் கலைக்க வேண்டும் என்று காந்திய மக்கள் கட்சித் தலைவர் தமிழருவி மணியன் வலியுறுத்தி உள்ளார்.
இது தொடர்பாக அவர் வெளியிட்டுள்ள அறிக்கையில் தமிழக சட்டப் பேரவை சபாநாயகரின் தவறான அணுகுமுறையால் மீண்டும் ஒரு ஜனநாயகப் படுகொலைக்குச் சாட்சியாகத் திகழ்ந்திருக்கிறது.
எதிர்க்கட்சியினர் ரகசிய வாக்கெடுப்பு நடத்தப்பட வேண்டும் என்று அமைதியாக எழுப்பிய கோரிக்கையை சபாநாயகர் ஏற்றிருந்தால் எந்த அசம்பாவிதமும் சட்டப் பேரவையில் அரங்கேறியிருக்க வாய்ப்பில்லை.
உறுப்பினர்கள் அங்கிருந்து சட்டப் பேரவைக்கு நேரே அழைத்து வரப்பட்டதால் தான் ரகசிய வாக்கெடுப்பு கோரிக்கையை வலியுறுத்த நேர்ந்தது.
பெரும்பான்மையான உறுப்பினர்களின் ஆதரவு தங்கள் பக்கம் இருப்பதாக ஆளும் தரப்பினர் ஐயத்திற்கு இடமின்றி நம்பியிருந்தால் ரகசிய வாக்கெடுப்பை நடத்த தாமாகவே முன்வந்திருக்க வேண்டும்.